CELEX: 32022D0464
Language: fi
Date: 2022-03-21 00:00:00
Title: Neuvoston täytäntöönpanopäätös (EU) 2022/464, annettu 21 päivänä maaliskuuta 2022, täytäntöönpanopäätöksen 2013/54/EU muuttamisesta siltä osin kuin on kyse Slovenian tasavallalle annetusta luvasta jatkaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavan erityistoimenpiteen soveltamista

23.3.2022   
               
               
                  FI
               
               
                  Euroopan unionin virallinen lehti
               
               
                  L 94/4
               
            
         NEUVOSTON TÄYTÄNTÖÖNPANOPÄÄTÖS (EU) 2022/464,
         annettu 21 päivänä maaliskuuta 2022,
         täytäntöönpanopäätöksen 2013/54/EU muuttamisesta siltä osin kuin on kyse Slovenian tasavallalle annetusta luvasta jatkaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavan erityistoimenpiteen soveltamista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Direktiivin 2006/112/EY 287 artiklan 15 alakohdan mukaan Slovenia voi myöntää vapautuksen arvonlisäverosta sellaisille verovelvollisille, joiden vuosittaisen liikevaihdon arvo on enintään 25 000 euroa.
                  
               
                     (2)
                  
                  
                     Neuvoston täytäntöönpanopäätöksellä 2013/54/EU (2) Slovenialle annettiin lupa ottaa käyttöön 31 päivään joulukuuta 2015 asti direktiivin 2006/112/EY 287 artiklan 15 alakohdasta poikkeava erityistoimenpide, jolla myönnetään vapautus arvonlisäverosta sellaisille verovelvollisille, joiden vuosittainen liikevaihto on enintään 50 000 euroa, jäljempänä ’erityistoimenpide’. Erityistoimenpiteen soveltamisen voimassaoloa on jatkettu kahdesti, viimeksi 31 päivään joulukuuta 2021 asti neuvoston täytäntöönpanopäätöksellä (EU) 2018/1700 (3).
                  
               
                     (3)
                  
                  
                     Slovenia pyysi 27 päivänä lokakuuta 2021 komissioon saapuneeksi kirjatulla kirjeellä lupaa jatkaa erityistoimenpiteen soveltamista edelleen 31 päivään joulukuuta 2024 asti, johon mennessä jäsenvaltioiden on saatettava neuvoston direktiivi (EU) 2020/285 (4) osaksi kansallista lainsäädäntöään. Kyseisestä direktiivistä seuraa, että jäsenvaltiot voivat 1 päivästä tammikuuta 2025 alkaen vapauttaa arvonlisäverosta sellaisten verovelvollisten suorittamat tavaroiden luovutukset ja palvelujen suoritukset, joiden vuosiliikevaihto tietyssä jäsenvaltiossa ei ylitä 85 000 euron raja-arvoa tai sen kansallisena valuuttana ilmaistavaa vasta-arvoa.
                  
               
                     (4)
                  
                  
                     Komissio toimitti direktiivin 2006/112/EY 395 artiklan 2 kohdan toisen alakohdan mukaisesti Slovenian pyynnön muille jäsenvaltioille 15 päivänä marraskuuta 2021 päivätyllä kirjeellä. Komissio ilmoitti Slovenialle 16 päivänä marraskuuta 2021 päivätyllä kirjeellä saaneensa kaikki hakemuksen arviointiin tarvittavat tiedot.
                  
               
                     (5)
                  
                  
                     Erityistoimenpide on johdonmukainen direktiivin (EU) 2020/285, joka pyrkii vähentämään pienille yrityksille säännösten noudattamisesta aiheutuvaa rasitusta sekä ehkäisemään kilpailun vääristymistä sisämarkkinoilla, kanssa.
                  
               
                     (6)
                  
                  
                     Erityistoimenpide säilyy vapaaehtoisena verovelvollisille, sillä ne voivat edelleen valita tavallisen arvonlisäverojärjestelmän direktiivin 2006/112/EY 290 artiklan nojalla.
                  
               
                     (7)
                  
                  
                     Slovenian toimittamista tiedoista ilmenee, että erityistoimenpiteellä on vain vähäinen vaikutus Sloveniassa lopullisessa kulutusvaiheessa kannettavien verotulojen kokonaismäärään.
                  
               
                     (8)
                  
                  
                     Neuvoston asetuksen (EU, Euratom) 2021/769 (5) tultua voimaan Slovenia ei tee kompensaatiolaskelmaa arvonlisäveroperusteisista omista varoista varainhoitovuoden 2021 selvityksestä alkaen.
                  
               
                     (9)
                  
                  
                     Koska erityistoimenpide on vaikuttanut myönteisesti arvonlisäveroon liittyvien velvoitteiden yksinkertaistamiseen, sillä se on vähentänyt sekä pienten yritysten että veroviranomaisten hallinnollisia rasitteita ja säännösten noudattamisesta aiheutuvia kustannuksia ja koska se ei vaikuta suuresti arvonlisäverotulojen kokonaiskertymään, Slovenialle olisi annettava lupa jatkaa erityistoimenpiteen soveltamista.
                  
               
                     (10)
                  
                  
                     Erityistoimenpiteen soveltamisen olisi oltava määräaikaista. Aikarajan olisi oltava riittävä, jotta komissio pystyisi arvioimaan nykyisen raja-arvon vaikuttavuutta ja asianmukaisuutta. Lisäksi direktiivin (EU) 2020/285 3 artiklan 1 kohdan mukaan jäsenvaltioiden on annettava ja julkaistava kyseisen direktiivin, jolla muutetaan direktiiviä 2006/112/EY, 1 artiklan noudattamisen edellyttämät lait, asetukset ja hallinnolliset määräykset 31 päivään joulukuuta 2024 mennessä ja sovellettava kyseisiä säännöksiä 1 päivästä tammikuuta 2025. Tästä syystä on aiheellista antaa Slovenialle lupa soveltaa erityistoimenpidettä 31 päivään joulukuuta 2024 asti.
                  
               
                     (11)
                  
                  
                     Haitallisten vaikutusten välttämiseksi Slovenialle olisi annettava mahdollisuus jatkaa erityistoimenpiteen soveltamista keskeytyksettä. Pyydetty lupa olisi sen vuoksi annettava 1 päivästä tammikuuta 2022 alkaen, jotta voidaan jatkaa saumattomasti täytäntöönpanopäätöksen 2013/54/EU mukaisista aiemmista järjestelyistä.
                  
               
                     (12)
                  
                  
                     Täytäntöönpanopäätös 2013/54/EU olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2013/54/EU 2 artiklan toinen kohta seuraavasti:
            ”Sitä sovelletaan 1 päivästä tammikuuta 2013 alkaen 31 päivään joulukuuta 2024 asti.”
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Slovenian tasavallalle.
         
         
            Tehty Brysselissä 21 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 347, 11.12.2006, s. 1.
         
            (2)  Neuvoston täytäntöönpanopäätös 2013/54/EU, annettu 22 päivänä tammikuuta 2013, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 22, 25.1.2013, s. 15).
         
            (3)  Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
         
            (4)  Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
         
            (5)  Neuvoston asetus (EU, Euratom) 2021/769, annettu 30 päivänä huhtikuuta 2021, arvonlisäverosta kertyvien omien varojen lopullisesta yhdenmukaisesta kantomenettelystä annetun asetuksen (ETY, Euratom) N:o 1553/89 muuttamisesta (EUVL L 165, 11.5.2021, s. 9).